b'\n_START_ARTICLE_\nRock opera\n_START_PARAGRAPH_\nRock opera je opera ili mjuzikl koji se temelji na modernoj rock glazbi. Za razliku od obi\xc4\x8dnog rock albuma, rock opera ima povezanu radnju._NEWLINE_The Who je sastav koji se obi\xc4\x8dno povezuje sa glazbenim \xc5\xbeanrom, zbog svoja dva albuma Tommy i Quadrophenia. Drugi poznati rock albumi koji pripadaju \xc5\xbeanru rock opere su Jesus Christ Superstar skladatelja Andrewa Lloyda Webbera i Tima Ricea, album The Wall sastava Pink Floyd, Joe\'s Garage glazbenika Franka Zappe i album American Idiot sastava Green Day._NEWLINE_Prva hrvatska rock opera, autora Ivice Kraja\xc4\x8da, Karla Metiko\xc5\xa1a i Miljenka Prohaske: "Gubec-Beg", praizvedena je 1975. godine. Najpoznatija i najizvo\xc4\x91enija arija iz ove rock opere je "Ave Maria", koju je izvela Josipa Lisac.'